
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	7.09.2011

	Nr.
	26/326


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative privind modificarea şi completarea Hotărârii nr.932/2002 pentru aprobarea Regulamentului de aplicare a Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat, trimisă comisiei pentru examinare pe fond, cu adresa nr. Pl.x 432 din 20 iunie 2011.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T      
asupra propunerii legislative privind modificarea şi completarea Hotărârii nr.932/2002 pentru aprobarea Regulamentului de aplicare a Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 432 din 20 iunie 2011, cu dezbaterea pe fond în procedură obişnuită, a propunerii legislative privind modificarea şi completarea Hotărârii nr.932/2002 pentru aprobarea Regulamentului de aplicare a Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat.

La întocmirea prezentului raport Comisia a avut în vedere:

· avizul negativ al Consiliului Legislativ (nr.238/7.03.2011)
· avizul negativ al Comisiei juridice de disciplină şi imunităţi (nr. Plx432/28.06.2011)

· avizul negativ al Comisiei pentru învăţământ, ştiinţă, tineret şi sport (nr.29/164/28.06.2011)

· punctul de vedere negativ al Ministerului educaţiei, cercetării, tineretului şi sportului (nr.10466/1.03.2011)

· punctul de vedere negativ al Guvernului (nr. 810/1.04.2011)

Propunerea legislativă are ca obiect de reglementare completarea Hotărârii nr.932/2002 pentru aprobarea Regulamentului de aplicare a Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat.

Comisia propune Plenului Camerei Deputaţilor respingerea propunerii legislative din următoarele consideraţii: actul normativ propus a fi completat a fost abrogat prin Hotărârea Guvernului nr.714/2008 privind actualizarea limitei valorii zilnice pentru produsele lactate şi de panificaţie acordate pentru elevii din clasele I-VIII din învăţământul de stat, precum şi pentru copiii preşcolari din grădiniţele de stat cu program normal de 4 ore şi pentru aprobarea conţinutului/specificaţiilor tehnice ale caietului de sarcini pentru procedurile de atribuire a contractelor de furnizare a produselor lactate şi de panificaţie pentru elevi şi preşcolari. Un act normativ abrogat nu mai poate face obiectul unor intervenţii legislative ulterioare.


 Propunerea legislativă face parte din categoria legilor ordinare, conform art.76 alin.(2) din Constituţia României, republicată.
La dezbaterile care au avut loc în şedinţa comisiei din 6 septembrie 2011 a participat, în conformitate cu prevederile art.54 şi 55 din Regulamentul Camerei Deputaţilor, republicat, doamna Irina Alexe – şef Departament Relaţia cu Parlamentul din cadrul Ministerului Administraţiei şi Internelor.
La lucrările comisiei au fost prezenţi 30 deputaţi, din totalul de 30 membri ai comisiei.
Raportul de respingere al comisiei a fost adoptat cu unanimitate de voturi.
Senatul a respins propunerea legislativă în şedinţa comisiei din 14 iunie 2011.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Gheorghe CIOCAN


Expert, Roxana Feraru

